ZMLUVA O DIELO č. XX/2018/ZoD

uzatvorená podľa ust. § 536 a nasl. Obchodného zákonníka

1. **ZMLUVNÉ STRANY**
2. **Objednávateľ: Mestská časť Bratislava – Vajnory**

so sídlom: Roľnícka 109, 83107 Bratislava

zastúpený: Ing. Ján Mrva, starosta

Osoba oprávnená rokovať

vo veciach zmluvných a technických: Ing. Mário Schwab

IČO: 00 304 565

Bankové spojenie: Slovenská sporiteľňa, a.s.

Číslo účtu: 0176873163 / 0900

IBAN: SK7209000000000176873163

(ďalej v texte ako „*objednávateľ*“ alebo „Mestská časť“)

### 

1. **Zhotoviteľ:**

So sídlom:

Zastúpený:

bankové spojenie:

IBAN

IČO:

DIČ:

IČ DPH:

(ďalej v texte ako „*zhotoviteľ*“)

(Objednávateľ a zhotoviteľ ďalej spolu ako „zmluvné strany“)

1. **ÚVODNÉ USTANOVENIA**
2. Podkladom pre uzavretie tejto Zmluvy je víťazná cenová ponuka zhotoviteľa zo dňa .... 2018 predložená na základe výzvy predloženie cenovej ponuky na práce **„Vytvorenie detského ihriska**“ v rámci  prieskumu trhu podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov pri zadávaní zákazky
3. **Názov stavby:** „Vytvorenie detského ihriska“. Stavba bude realizovaná v areáli Základnej školy Kataríny Brúderovej, Osloboditeľská 1, Bratislava.
4. **PREDMET ZMLUVY A KOMLEXNOSŤ DODÁVKY**
5. Predmetom zmluvy je zhotovenie diela: **„**Vytvorenie detského ihriska“, ktorá bude realizovaná v areáli Základnej školy Kataríny Brúderovej, Osloboditeľská 1, Bratislava (ďalej len „dielo“) a dodanie relevantného športového príslušenstva v zmysle položkovitej kalkulácie rozpočtu diela, ktorá tvorí prílohu č.1 tejto Zmluvy ako jej neoddeliteľnú súčasť v plnom rozsahu zo súťažných podkladov a tiež podľa prílohy č.2 - Realizačného projektu.
6. Stavebnou časťou sa rozumie súhrn všetkých materiálov, stavebných hmôt a dielcov, výrobkov, prác a výkonov v stavebnej časti projektu.
7. Pod dodaním relevantného príslušenstva sa rozumie súhrn vybavenia v rozsahu presne špecifikovanom vo víťaznej cenovej ponuke.
8. Zhotoviteľ sa zaväzuje vykonať dielo v rozsahu a za podmienok dohodnutých v tejto Zmluve na profesionálnej úrovni s odborne spôsobilými osobami vo vlastnom mene a na vlastnú zodpovednosť a nebezpečenstvo, pričom bude rešpektovať technické špecifikácie, právne predpisy a rozhodnutia príslušných orgánov verejnej správy.
9. Objednávateľ sa zaväzuje, že riadne a včas dokončené dielo prevezme a zaplatí za jeho vykonanie dohodnutú cenu.
10. **ČAS A MIESTO PLNENIA**
11. Zhotoviteľ sa zaväzuje zhotoviť predmet Zmluvy vymedzený v článku III. bode 3.1 najneskôr do 20 kalendárnych dní odo dňa doručenia výzvy na začatie realizácie diela v súlade s priloženým Realizačným projektom, podľa ktorého bol vykonaný aj prieskum trhu .
12. Miestom realizácie je pozemok registra „C“ parc.č. 26/3 na v k.ú. Vajnory (areál Základnej školy Kataríny Brúderovej)
13. Ak zhotoviteľ pripraví riadne vykonané dielo a odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne.
14. Doba zhotovenia diela sa predlžuje automaticky o počet dní v ktorých nebolo možné zhotovovať dielo alebo vykonávať práce, ktoré technológia neumožňuje, ako napr: pokles vonkajšej teploty pod 10 stupňov celzia, technologicky nevhodný vlhký alebo mokrý povrch, dážď a sneženie. Túto skutočnosť je zhotoviteľ povinný oznámiť objednávateľovi najneskôr do 15:00 konkrétneho dňa, v ktorom takáto skutočnosť nastala, inak sa na to neprihliada.
15. **CENA DIELA**
16. Cena diela pokrýva celý zmluvný záväzok a všetky náležitosti a veci nevyhnutné na riadne vykonanie a odovzdanie predmetu Zmluvy, ktoré umožnia objednávateľovi riadne nakladanie s odovzdaným predmetom Zmluvy.
17. Cena diela je určená na základe záväzných jednotkových cien uvedených v predloženej cenovej ponuke, a to ocenením výkazu výmer jednotlivých položiek pevnými jednotkovými cenami stavebných a montážnych prác.
18. Cena za zhotovenie predmetu Zmluvy v rozsahu čl. III. je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a musí byť doložená položkovitou kalkuláciou rozpočtu diela vyhotovenú zhotoviteľom, ktorá bude tvoriť prílohu č. 1 k tejto Zmluve. Takto dohodnutá cena je pre zhotoviteľa záväzná a predstavuje sumu:

**........ EUR s DPH** (slovom..................)

1. V cene za vykonanie diela sú všetky obsiahnuté náklady na vybudovanie, vyhotovenie dokumentácie skutočného zhotovenia stavby a zabezpečenie ostatných záväzkov zhotoviteľa z tejto Zmluvy.
2. V prípade, že počas realizácie diela nastane potreba zmeny použitých materiálov, rozsahu a druhu stavebných prác oproti realizačnému projektu, musia byť zaznamenané v stavebnom denníku a písomne odsúhlasené objednávateľom pred ich realizáciou.
3. **PLATOBNÉ PODMIENKY**
4. Platby za vykonané práce v priebehu realizácie sa budú uhrádzať na základe faktúr, ktoré zhotoviteľ vystaví bez DPH a s príslušnou DPH pripadajúcou na fakturované vykonané práce.
5. Zhotoviteľ musí svoje práce vyúčtovať overiteľným spôsobom.
6. Podkladom pre vystavenie faktúr je súpis vykonaných prác zhotoviteľa, podpísaný zástupcom objednávateľa.
7. Lehota splatnosti faktúry za vykonané práce je do 60 dni od jej doručenia objednávateľovi.
8. Konečnú faktúru zhotoviteľ predkladá po odovzdaní a prevzatí predmetu zmluvy a zodpovedá za jej úplnosť.
9. Faktúry musia obsahovať náležitosti uvedené v § 71 ods. 2 zákona č. 222/2004 Z. z. o dani z pridanej hodnoty v znení neskorších predpisov.
10. V prípade, že faktúra nebude obsahovať požadované náležitosti, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.
11. **ZÁRUČNÁ DOBA - ZODPOVEDNOSŤ ZA VADY**
12. Zhotoviteľ zodpovedá za to, že predmet Zmluvy bude zhotovený podľa podmienok Zmluvy a že počas záručnej doby bude mať vlastnosti dohodnuté v predmete Zmluvy.
13. Zhotoviteľ zodpovedá za vady, ktoré predmet Zmluvy bude mať v čase jeho odovzdania objednávateľovi. Za vady, ktoré sa prejavia po odovzdaní diela zodpovedá zhotoviteľ iba vtedy, ak boli spôsobené porušením jeho povinností.
14. Zhotoviteľ nezodpovedá za vady diela, ktoré budú spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil objednávateľa a ten na ich použití trval.
15. Zmluvné strany sa dohodli na záručnej dobe v trvaní 36 mesiacov na práce a 24 mesiacov na príslušenstvo, ktorá začína plynúť odo dňa odovzdania a prevzatia diela objednávateľom.
16. Zmluvné strany sa dohodli pre prípad vady diela, že počas záručnej doby má objednávateľ právo požadovať a zhotoviteľ povinnosť bezplatne odstrániť vady.
17. Zhotoviteľ sa zaväzuje začať s odstraňovaním prípadných vád diela do 10 dní od uplatnenia písomnej reklamácie objednávateľa a vady odstrániť v čo najkratšom technicky možnom čase, najneskôr však do 30 kalendárnych dní. Termín odstránenia vád sa dohodne písomnou formou.
18. Vadou sa rozumie odchýlka v kvalite, rozsahu a parametroch diela stanovených projektovou dokumentáciou, touto zmluvou a všeobecne záväznými technickými normami a predpismi.
19. Nedorobkom sa rozumie nedokončená práca oproti projektu.
20. V prípade, ak sa vada ukáže byť neodstrániteľná alebo ak zhotoviteľ neodstráni vadu ani v dodatočnej primeranej lehote určenej objednávateľom, objednávateľ má nárok na zľavu z ceny za dielo vo výške primeranej miere, v akej vada bráni riadnemu použitiu diela na dojednaný účel, ako aj nárok na náhradu škody, ktorá vadným konaním diela objednávateľovi vznikla.
21. **PODMIENKY VYKONANIA DIELA**
22. Zhotoviteľ vykoná dielo osobne na svoje náklady a na vlastné nebezpečenstvo. Vlastníkom diela je zhotoviteľ diela. Nebezpečenstvo škody na diele v rozsahu vykonávaných prác znáša zhotoviteľ diela. Nebezpečenstvo škody na diele prechádza na objednávateľa odovzdaním diela
23. Objednávateľ odovzdá zhotoviteľovi stavenisko pre vykonávanie stavebných prác naraz tak, aby zhotoviteľ mohol na ňom začať práce v súlade s podmienkami Zmluvy. Súčasne s odovzdaním staveniska objednávateľ určí prístupové cesty pre vjazd na stavenisko.
24. Zhotoviteľ zabezpečí v celom rozsahu plnenie vyplývajúce z ustanovení nariadenia vlády SR č. 396/2006 Z.z. o minimálnych bezpečnostných a zdravotných požiadavkách na stavenisko.
25. Zhotoviteľ v plnom rozsahu zodpovedá za bezpečnosť práce a technických zariadení pri realizácii stavebných prác v súlade s ustanoveniami vyhlášky SÚBP a SBÚ č. 147/2013 Z.z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov
26. .Zhotoviteľ zodpovedá za bezpečnosť a ochranu zdravia vlastných zamestnancov.
27. Objednávateľ zodpovedá za to, že riadny priebeh prác zhotoviteľa nebude rušený neoprávnenými zásahmi tretích osôb.
28. Zhotoviteľ je povinný viesť stavebný denník v súlade s § 46d zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a § 28 vyhlášky č. 453/2000 Z. z., ktorou sa vykonávajú niektoré ustanovenia stavebného zákona.
29. Objednávateľ je oprávnený kontrolovať vykonávanie diela. Ak zisti, že zhotoviteľ vykonáva dielo v rozpore so svojimi povinnosťami je objednávateľ oprávnený dožadovať sa zápisom v stavebnom denníku toho, aby zhotoviteľ odstránil vady vzniknuté chybným vykonávaním diela a toto vykonával riadnym spôsobom.
30. **REALIZÁCIA A ODOVZDANIE DIELA**
31. Zhotoviteľ sa zaväzuje najmenej 7 kalendárnych dní pred odovzdaním diela písomne vyzvať objednávateľa na jeho prevzatie.
32. Objednávateľ má počas realizácie diela právo priebežnej kontroly, právo upozornenia zhotoviteľa na prípadné vady a odchýlky od projektu a právo požadovať v primeranej lehote odstránenie týchto nedostatkov.
33. Zhotoviteľ odovzdá riadne a včas dokončené dielo a spíše s objednávateľom zápisnicu o odovzdaní a prevzatí diela.
34. Dielo bude zhotoviteľom odovzdané a prevzaté aj v prípade, že v zápisnici o odovzdaní a prevzatí budú uvedené vady a nedorobky, ktoré samy o sebe ani v spojení s inými nebránia plynulej a bezpečnej prevádzke. Tieto zjavné vady a nedorobky musia byť uvedené v zápisnici o odovzdaní a prevzatí diela so stanovením termínu ich odstránenia.
35. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou. Doklady o týchto skúškach podmieňujú prevzatie diela.
36. Zhotoviteľ odovzdá objednávateľovi najneskôr k termínu odovzdania a prevzatia diela doklady nevyhnutné ku kolaudačnému konaniu stavby :
37. Certifikáty preukázania zhody stavebných výrobkov (zák. č. 133/2013 Z. z. o stavebných výrobkoch a o zmene a doplnení niektorých zákonov o stavebných výrobkoch).
38. Osvedčenia o akosti použitých materiálov a konštrukcii
39. Stavebný denník (montážny denník).
40. **ZMLUVNÉ POKUTY**
41. Ak zhotoviteľ odovzdá dielo uvedené v ČI. III po termíne uvedenom v bode 4.1, zaplatí zmluvnú pokutu vo výške 500,- EUR za každý začatý deň omeškania.
42. Ak zhotoviteľ neodstráni vady v dohodnutom termíne podľa bodu 7.6, zaplatí zmluvnú pokutu vo výške 300,- EUR za každý začatý deň omeškania.
43. Zhotoviteľ zaplatí zmluvnú pokutu vo výške 100,- EUR za každý deň, ak mešká s odstránením vád a nedorobkov uvedených v zápisnici o odovzdaní a prevzatí diela podľa bodu 9.3.
44. Pokuta za neuhradenie faktúr zhotoviteľovi je 0,05% z fakturovanej čiastky za každý začatý deň omeškania.
45. **ZODPOVEDNOSŤ ZA ŠKODU**
46. Zhotoviteľ sa zaväzuje vykonať s prihliadnutím na okolnosti prípadu všetky opatrenia, potrebné na odvrátenie škody alebo na jej zmiernenie.
47. Každá zmluvná strana, ktorá poruší povinnosť zo záväzkového vzťahu, je zodpovedná za škodu spôsobenú druhej strane.
48. Zmluvná strana, ktorá spôsobila škodu druhej zmluvnej strane spôsobom uvedeným v bode 11.2, zbaví sa zodpovednosti, ak preukáže, že škoda bola spôsobená okolnosťou vylučujúcou zodpovednosť.
49. Ak vznikne škoda na vykonaných prácach a materiáloch v období, v ktorom je zhotoviteľ povinný sa o ne starať, zhotoviteľ odstráni škodu na vlastné náklady, aby vykonané práce a materiály boli uvedené do pôvodného stavu.
50. Zhotoviteľ zodpovedá za škodu na diele spôsobenú vlastným zavinením počas svojich pracovných postupov pri odstraňovaní vád v rámci zodpovednosti za vady alebo záruky, ako aj za škodu spôsobenú tými, ktorých použil na realizáciu diela.
51. **ODSTÚPENIE OD ZMLUVY**
52. Zmluvné strany sa dohodli, že ak jedná zmluvná strana podstatne poruší zmluvné povinnosti dohodnuté v tejto zmluve, druhá zmluvná strana má právo odstúpiť od tejto Zmluvy. Odstúpenie sa oznamuje doporučeným listom s účinkom dňom doručenia listu.

12.2. Za podstatné porušenie tejto Zmluvy sa považuje omeškanie zhotoviteľa s riadnym a včasným plnením predmetu zmluvy o viac ako 30 dní a omeškanie objednávateľa s plnením si svojich finančných záväzkov vyplývajúcich mu z tejto Zmluvy voči zhotoviteľovi o viac ako 30 dní.

1. **ZÁVEREČNÉ USTANOVENIA**
2. Zmluva je uzavretá okamihom, kedy je podpísaná oboma zmluvnými stranami. Podpis Zmluvy je prejavením súhlasu s celým jej obsahom.
3. Meniť alebo doplňovať obsah Zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
4. Zmluvné strany sa dohodli na tom, že v prípade rozporov ohľadne zmeny alebo zrušenia záväzku vyplývajúceho z tejto zmluvy jedna zo strán požiada o rozhodnutie súd.
5. Ak sa zmluvné strany po uzavretí Zmluvy dohodnú na obmedzení, rozšírení alebo zmene predmetu plnenia zmluvy, zmluvné strany si dohodnú aj príslušnú úpravu ceny dodatkom k zmluve.
6. Písomnosti sa doručujú na adresy zmluvných strán uvedené na prvej strane tejto zmluvy. Zmenu adresy je zmluvná strana, ktorej sa zmena týka, povinná bezodkladne písomne oznámiť druhej zmluvnej strane. Pokiaľ nie je v zmluve uvedené inak, všetky oznámenia, vyhlásenia, žiadosti, výzvy a iné úkony v súvislosti so zmluvou a jej plnením (ďalej len „písomnosť“), musia byť urobené v písomnej forme a doručené na adresu druhej zmluvnej strany uvedenú v záhlaví zmluvy a/alebo na inú adresu, ktorú oznámi táto zmluvná strana. Písomnosť sa považuje za doručenú za nasledovných podmienok: (i) v prípade osobného doručovania dňom odovzdania písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke a/alebo kópii doručovanej písomnosti, alebo dňom odmietnutia prevzatia písomnosti takou osobou, (ii)v prípade doručovania doporučenej zásielky prostredníctvom poštového podniku oprávneného na poskytovanie poštových služieb podľa zákona č. 507/2001 Z. z. o poštových službách v znení neskorších predpisov dňom doručenia na adresu zmluvnej strany a v prípade zásielky do vlastných rúk dňom odovzdania písomnosti osobe oprávnenej prijímať písomnosti za túto zmluvnú stranu a podpisom takej osoby na doručenke.
7. Zmluvné strany prehlasujú, že právne vzťahy neupravené touto Zmluvou sa riadia Obchodným zákonníkom.
8. Neoddeliteľnou súčasťou tejto Zmluvy sú: Príloha č. 1 - Položkovitá kalkulácia rozpočtu diela zhotoviteľa a Príloha č.2 – Realizačný projekt
9. Zmluva je vypracovaná v piatich vyhotoveniach, z ktorých tri si ponechá objednávateľ a dve zhotoviteľ. Zmluva bude zverejnená na webovom sídle mestskej časti Bratislava-Vajnory v zmysle §47a Občianskeho zákonníka.
10. Predmet zmluvy bude financovaný z prostriedkov EU, programu IROP, so spolufinancovaním Mestskej časti Bratislava – Vajnory.
11. Zmluva nadobudne účinnosť až dňom nasledujúcim po dni pridelenia finančných prostriedkov Európskych fondov – program regionálneho rozvoja, kód projektu 302020H761 a nasledujúcim po dni jej zverejnenia podľa § 47a, ods. 1 Občianskeho zákonníka v nadväznosti na § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov V prípade, že finančné prostriedky pre projekt nebudú pridelené do 6 mesiacov od dňa uzatvorenia zmluvy, zmluva zanikne uplynutím posledného dňa tejto lehoty.

V Bratislave , dňa .....2018

................................................... .......................................................

**objednávateľ zhotoviteľ**

Ing. Ján Mrva

starosta

Príloha č. 1 – položkový rozpočet diela

Príloha č.2 – realizačný projekt